ঘুড়ি বিক্রি কম, মোবাইলে বুদ প্রজন্ম, মাথায় হাত ঘুড়ি বিক্রেতাদের

নদীয়া: বিশ্বকর্মা পুজোর (Bishwakarma Puja) আগে আগে আকাশজুড়ে রঙিন ঘুড়ির লড়াই একসময় ছিল অতি চেনা দৃশ্য। কিন্তু এখন সেই ছবি অতীত। মোবাইলে বুঁদ প্রজন্মের কারণে দিন দিন ম্লান হয়ে যাচ্ছে ঘুড়ি ওড়ানোর নেশা (District News)।

রানাঘাট ও পার্শ্ববর্তী অঞ্চলে একসময় পেটকাটা, শতরঞ্জি, ময়ূরপঙ্খী নানা ধরনের ঘুড়ি কেনার হিড়িক পড়ত। ঘুড়ি যুদ্ধকে ঘিরে হতো প্রতিযোগিতা। কিন্তু বর্তমানে সেসবের চিহ্নও মেলে না। দীর্ঘ ৫০ বছর ধরে ঘুড়ি ব্যবসার সঙ্গে যুক্ত দিলীপ কুমার ঘোষের আক্ষেপ—“এখনকার ছেলেমেয়েরা ঘুড়ি নয়, মোবাইল নিয়েই মেতে থাকে। ব্যবসা আজ তলানিতে।”

আরও পড়ুন: ট্রেন থেকে পড়ে গিয়ে আহত যাত্রী, ভর্তি রামপুরহাট মেডিকেলে

ঘুড়ি বিক্রেতাদের দাবি, নিম্নচাপের কারণে বৃষ্টি হলেও ঘুড়ি ওড়ানোর উৎসাহ নেই নতুন প্রজন্মের মধ্যে। ফলে বাজারে ঘুড়ির চাহিদা ক্রমেই কমছে। আগে থেকেই যেখানে ঘুড়ি ওড়ানোর প্রতিযোগিতা নিয়ে উত্তেজনা থাকত, এখন সেখানে নিস্তব্ধতা।

বিশেষজ্ঞদের মতে, প্রযুক্তির দৌলতেই আকাশে ঘুড়ির রঙিন ছটা এখন অনেকটাই বিরল। ফলে ধীরে ধীরে অস্তমিত হচ্ছে বহু পুরনো এই আনন্দ-উৎসব।

দেখুন আরও খবর: